पैनासोनिक ने अपने डिस्ट्रीब्यूटरों और डीलरों के लिए किया टेक फेस्ट का आयोजन
लुधियाना| बिजनेसबढ़ाने के मकसद से पैनासोनिक कंपनी ने लुधियाना में डिस्ट्रीब्यूटरों और डीलरों के लिए टेक फेस्ट का आयोजन किया। इसमें डिस्ट्रीब्यूटरों को इस सीजन में बिजनेस का नेटवर्क बढ़ाने का टारगेट दिया गया। इस दौरान डिस्ट्रीब्यूटरों और डीलरों को नई लॉन्च की गई स्काई सीरीज, पैनासोनिक एसी, प्यूरिफिकेशन सिस्टम, इन्वर्टर सिस्टम के सुपर मॉडलों और सर्विस सपोर्ट के बारे में जानकारी दी गई। कंपनी के रीजनल मैनेजर नॉर्थ भरत कालड़ा ने कहा कि गाहकों की जरूरतों को पूरा करने के लिए वे अपने प्रोडक्ट्स में जरूरत के अनुसार विस्तार कर रहे हैं। गर्मियों के इस सीजन में एसी के बिजनेस पर फोकस किया जा रहा है। डिस्ट्रीब्यूटरों और डीलरों के सहयोग से बाजार में कंपनी के प्रोडक्ट्स की अच्छी मौजूदगी है। देश भर में इस तरह टेक फेस्ट आयोजित किए जा रहे हैं, ताकि कंपनी के नए प्रोडक्ट्स और आगामी योजना की जानकारी डिस्ट्रीब्यूटरों और डीलरों को मिलती रहे।
टेक फेस्ट में मौजूद पैनासोनिक के डिस्ट्रिब्यूटर्स और डीलर्स।
hin_Deva hin_Deva bho_Deva